
Auctore  Arthuro  Garry. 


\X,uoNiAM  leges  hujus  Almae  Academiae  exem- 
plum a discipulo  ejus  in  medicinae  studio  progres- 
sus ante  requirunt,  quam  candidatum,  pro  Gradu 
Doctoris,  in  Arte  Apollinari,  se  offerre  liceat; 
Dysenteriam  ad  meas  dissertationis  argumentum 
selegi.  Nec  fuere  mihi  experientiae,  in  hoc  mor- 
bo, occasiones  multae,  vel  remediorum  jampridem 
inter  medicos  in  usu  effectus  explorandi,  vel  etiam 
novis  utendi ; quapropter  pensum  meum  non  ma- 

jus  erit,  quam  morbi  symptomata  et  medendi  mo- 
dos scribere,  ut  in  libris  optimis  de  re  medica  e- 
narrata  fuerunt.  ' Dum  hoc  efficere  conor,  spero, 
si  pro  re  nata,  opinionem  vel  conjecturam  ex  meo 
ipso  proponam,  neminem  arrogantiae,  vel  desi- 
derio theoriam,  semper  fallacem,  substituendi,  co- 
rollariis ab  observationibus  et  experimentis  de- 
ductis, sed  studio  potius  artem  medicam  promo- 
vendi, imputaturum. 

MORBI  DEFINITIONES. 

Dysenteria  definita  fuit,  a Cornelio  Cel- 
so, esse : ‘‘  Tormina  per  quae  intestinorum  fibrse 
corrugabantur  et  vellicabantur ; vel  intestinorum 
exulceratio,  cum  sanguinis  vel  materiae  mucosae  et 
purulentae  evacuationibus  frequentibus  inter  de- 
jiciendum, dolores  violentes  et  febris.” 

Per  Galenum  in  species  quatuor  divisa  est ; 
sed  una  solum  Dysenteriam  constituit,  quam  hoc 
modo  definit : Brevibus  intervallis,  sanguinem 

cum  excrementis,  imo  pure  et  materia  mucosa 
permistum,  aegri  cum  dolore  et  torminibus  ejiciunt, 
quod  indicat  exulcerationes,  modo  majores,  modo 


DE  DYSENTERIA. 


3 


minores,  prout  eflPectus  inveteratus  aut  recens 
fuit.” 

Hunc  morbum  Cullenus  in  ejus  Nosologia 
sub  Classem  ‘‘  Pyrexise,”  et  Ordinem  Proflu- 
via,” posuit ; et  sic  definit : ‘‘  Pyrexia  contagi- 
osa, dejectiones  frequentes,  mucosae  vel  sanguino- 
lentae, retentis  plerumque  faecibus  alvinis,  tormina, 
tenesmus.” 

Hae  tres  definitiones  eundem  morbum  certe 
notant ; sed  Culleni  Dysenteriae  signa  charac- 
teristica  praesertim  narrat.  Nec  Celsus  nec 
Galenus  faecum  naturalium  retentionem  refe- 
runt, sedi  exulcerationem  ut  symptoma  dant, 
quae,  cum  existit,  frequentius  effectus  quam  sig- 
num primarium  est. 

symptomata. 

Dysenteria  inflammatio  membranae  mucosa 
intestini  putata  fuit ; praesertim  partis  tubi  infe- 
rioris, cum  constrictione  (ut  docuit  Cullenus) 
in  superiore. 

Obvenit  frequentius  in  anni  tempestatibus  aesti- 
vis et  autumnalibus,  et  in  plagis  calidis  quam  fri- 

gidis.  Nonnunquam  febre  intermittente  vel  re- 
mittente complicatur ; sed  saepius  cum  synocho. 

Febris  eam  assiduo  comitatur,  qu^  aliquando 
aifectum  topicum  praecedit,  sed  plerumque  suc- 
cedit. 

Algore  advenit,  cui  succedunt  caloris  sensus, 
cutis  ariditas,  appetitus  imminutus,  pulsus  fre- 
quens, sitis,  cum  lingua  alba,  obstipatio  cum  ven- 
tris barborygmis ; anorexia,  nausea,  et  vomitus. 
Praecedit  interdum  diarrhoea.  .Deinde  superve- 
niunt tormina,  tenesmus,  abdominis  tensio  et  do- 
lor, cum  desiderio  fere  perpetuo  ad  alvum  dejicien- 
dum ; inter  quod  faciendum,  retentae  sunt  faeces 
naturales,  dum  materia  mucosa  dejicitur,  sanguine 
saepe  tincta.  Aliae  res  dejectae,  muriae  ex  carne 
similes  sunt,  cum  scybalis,  vel  massulis  adipis,  vel 
casei,  vel  filis  membranaceis,  intermistae  sunt. 
Saepenumero  dejicitur  pus  ingenuum.  Odor  fae- 
cum foetidissimus  est. 

Ubi,  ad  partem  inferiorem  tubi  intestinalis  ten- 
dit inflammatio,  dein  sedes  liquidae  frequenti  ores, 
et  minus  abundantes  fiunt;  et  materia  faecalis 
partem  inflammatam  pervadens,  dolorem  magnum, 
in  omni  evacuatione,  excitat ; cui  praecedunt  tor- 
mina, verminatio,  et  flatus. 

Raro,  nisi  in  forma  scybalorum,  apparent  fae- 
ces, quorum  expulsio,  pro  tempore  brevi  auxilium 
praebet. 

Si  remedia  propria  non  tempestive  usurpantur, 
morbus  celeriter,  resolutionem  virium  perinsig- 
nem inducit,  ex  qua  decedunt  signa  typhoidea  et 
putrida ; sicut  singultus,  subsultus  tendinum  ; 
urinae  et  faecum  exitus  involuntarius,  sudores  ge- 
lidi atque  glutinosi,  pulsus  celer  et  intermittens ; 
et  aeger  post  dies  duos  vel  tres  in  morten»  labat, 
cum  omnibus  gangrenae  notis. 

Nonnunquam  in  choleram  morbum;  vel  lon- 
gius durans,  in  diarrhoeam  chronicam,  mutat. 

Vel  si  symptomata  graviora,  scilicet,  faecum  na- 
turalium retentio,  tormina,  tenesmus,  &c.,  reme- 
diis jam  enumerandis  cedant ; tunc  febris  mites- 
cit, pulsus  mollis  et  plenus,  et  lingua  nitida  fit ; 
sitis  minus  urget,  appetitus  redit,  sudor  lenis  su- 
pervenit, et  denique  aeger  revalescit. 

Patefactis  cadaveribus  eorum,  quos  luci  eripuit 
hic  morbus,  indicia  et  terminationes  inflamma- 
tionis inveniri  possunt ; nempe,  exulceratio,  ero- 
sio, adhaesio,  scirrhus,  gangraena  in  membrana 
intestinorum  mucosa,  praecipue  coli  et  recti.  Peri- 
tonaeum quoque  (quod  tunicam  externam  intesti- 

nis  praebet)  inflammationi  obnoxium  est,  necnon^ 
tum  abdominis  tum  pelvis  viscera,  propter  conti- 
guitatem. 

DE  CAUSIS. 

Antiqui,  causam  proximam  Dysenteriae  ex- 
ulcerationem intestinorum  esse,  crediderant ; et 
causam  remotam  humores  acres  et  putrescentes  in 
intestina,  ex  venis  majoribus,  nempe,  lienis,  hepa- 
tis,  mesenterii  et  partium  aliarum,  transfusos; 
qui  propter  irritationem,  ea  ad  dejectiones  fre- 
quentes excitarent.  Pari  ratione,  pituitam,  vel 
bilem  flavam  aut  atram,  et  cruditates,  carnes  pu- 
tridas, venena,  et  medicamenta  quasdam  drastica, 
pro  causis  habuere. 

Vix  necessarium  puto  chemicorum  opiniones 
proferre,  qui  sales  arsenicales  et  corrosivos  in  san- 
guine generatos,  morbum  excitare  putaverunt. 

WiLLis  ventriculi  aciditatem  ; alii,  particulas 
cuspidatas  et  bifidas,  ex  sanguine  secretas,  intesti- 
na lacerando,  et  exulcerando,  morbum  produxisse 
existimavere. 

Hae  theoriae  certe  fidem  millo  modo  merentur; 
quia  horum  salium  praesentia,  certis  nunquam 
periculis  probari  potuit. 

Dysenteriae  promovendae  non  sufficit  Willisii 
additas ; nam  licet  in  morbo  occurrat,  nihilomi- 
nus, causam  solam  esse  nihil  evincit. 

Qui  hunc  morbum  fluidi  biliosi  variationibus 
imputant,  meliori  sententia  judicavere ; sed  ali- 
qui antiqui  sine  ratione  dicebant,  (ut  scripsit 
Kiverius),  rheuma  falsum  in  capite  genera- 
tum, et  ad  intestina  vectum,  eum  produxisse. 

Inter  scriptores  recentiores,  de  causis  quoque 
disceptatio  multa  est ; sed  propter  frequentiam 
ejus  sub  coelis  calidis,  sicut  Insulis  Occidentalibus 
et  Orientalibus  et  Africa,  in  quibus  proniores 
sunt  homines  ad  morbos  hepaticos,  accusata  fuere 
variationes  morbidae  fellis,  plerumque  conditio 
quaedam  acris,  et  affectus  hepatis ; cum  aliis 
fortuitis,  aegri  constitutione,  victus  genere,  &c. 

Contagionem  semper  causam  credebat  Culle- 
NUS ; et  doctrina  ejus  in  Academiis  plerisque 
Europae  recepta  et  docta  fuit. 

Quanquam  Dysenteria  epidemica  esse  bene  cog- 
nita, nihilominus,  anne  contagiosa  sit,  nunc  du- 
bitatur. Contagionem  in  hoc  sicut  in  aliis  mor- 

bis  faciant  fortuita,  ut  in  febre  flava,  et  etiam  in 
synocho,  occurrere  existimatum ; etiamsi  indole 
contagiosa  non  fuerit  ab  origine. 

Multorum  cegrorum  simul  congregatio,  sicut 
in  castris  militaribus  et  navibus  (ubi  pessimas 
strages  edit  hic  morbus),  sine  ventilatione,  mun- 
ditie, citaque  excrementorum  exportatione ; aerem 
vitiatum  reddit,  et  effluvium  epidemicum  asperius, 
omnia  symptomata  exaggerat,  morbum  curatu  dif- 
ficiliorem facit.  Quin  robur  eorum,  qui  inter 
harum  rerum  limites  veniunt,  minuit,  et  hoc 
modo  proclivitatem  ad  omnes  morbos,  sed  praeser- 
tim ad  eos,  quos  status  epidemicus  aeris  fere  af- 
fectat, generat.  Ex  his  fortasse  Dysenteria  con- 
tagiosa gigni  potest. 

Scripsit  Gulielmus  Harty,  M,  D.,  nun- 
quam contagiosam,  nisi  Typho  conjunctam,  et  tunc 
non  ex  effluvio  Dysenterico  ipso  oriri,  sed  ex  conta- 
gione Typhoidea.  Ad  eam  contagiosam  efficien- 
dam, conjunctio  cum  Typho  mihi  non  apparet 
necessaria ; nam  cum  celeritate  magna  vagari  in- 
venimus, ubi  prius  nullo  modo  extitisse  Typhum, 
novimus ; necnon  symptomata,  quae  in  ejus  sta- 
dio extremo  videntur,  tanquam  Typhoidea,  ex 
intestinorum  gangraena  oriri  potuerint. 

Aliqui  medici,  ejus  naturam  contagiosam  in 
toto  negant ; alii  productam  putant,  non  ex  cu- 
tis halitu,  vel  aere  respirato,  ut  in  aliis  morbis 
infectio  oritur,  sed  ex  stercoris  dysenterici  aura. 

Adhuc,”  etiam  his  temporibus,  “ sub  judice  lis 
est.”  Etsi  non  mihi  facultas  est  hanc  dirimere, 
tamen  in  morbo  ejusmodi,  tam  periculoso,  nec 
raro  funesto,  ubi  natura  ejus  contagiosa  in  dubio 
est,  et  cum  cautelarum  certarum  omissio,  si  non 
contagionem,  tamen  morbum  violentiorem  et  pe- 
riculosiorem ^gro  prsestet ; medicus  prudenter 
agere,  et  ministros  aegrorum,  ne  morti,  temeri- 
tate sua,  suppetias  veniant,”  suadere  debet. 

In  tempestate,  autumnali,  saepe  ex  coeli  varia- 
tionibus subitis,  a caliditate  vel  siccitate,  ad  fri- 
gus aut  humiditatem,  oritur  Dysenteria.  Su- 
dore subito  suppresso,  humorum  abundantia  in- 
trorsum repellitur. 

Inter  hujus  morbi  causas,  enumerantur  vapo- 
rum noxiorum  exhalatio,  et  usus  ciborum  insalu- 
brium, concoctu  difficilium. 

Fructuum  usurpatio  liberalior  causa  esse  dici- 
tur; sed  Doctori  Thomas,  qui,  ex  habitatione 
longa  in  Indise  Occidentalis  insulis,  hujus  morbi 

causarum  et  praedisponentium,  et  excitantium' 
peritissimus  est,  nihil  certi  constitit,  necne  Dy- 
senteria inde  excitetur. 

De  fructibus  mihi  eadem  mens  est ; certe  non 
ex  propria  experientia ; sed  quia,  obstipationem 
morbum  praecedere  novi,  et  verisimile  est,  fellis 
etiam  secretionem  turbatam  aut  depravatam  esse ; 
quin  abdominis  viscera  lente  excitare  acidum 
vegetabile,  et  faecum  naturalium  expulsionem 
promovere,  et  sic  amovere,  aut  praevenire  morbi 
signum  unum. 

In  regionibus  torridis.  Hepatitidi  saepissime 
conjungitur ; sed  morbus  hepaticus,  causa  an  ef- 
fectus solum  sit,  dubium  videtur;  nonnunquam 
enimDysenteriam  praecedit,-  aliquando  succedit; 
et  crebro  conjunguntur  simul  ambo.  . 

Inter  Dysenteriae  causas  exponendas,  si  erra^ 
verim,  vel  aliquam  conjecturam  pravam  proposue^ 
rim,  eo  saltem  veniam  spero,  quod^  eandem  cul- 
pam solum  commisero,  in  quam  etiam  illapsi  fuere 
multi  ante  medici  solertes  et  excellentes ; nos 
igitur  nec  experientiae  aut  excellentiae  laudes  no^ 
bis  arrogantes,  decipi  quis  mirabitur  ? 

DE  DIAGNOSI. 

Utilitatis  magnae  est,  symptomata  aliqua 
promiscua,  indistincta,  et  saepe  diversa,  ad  quen- 
dam  morbum  specificum,  et  notum  referre ; ut- 
pote  quod  medicum  ad  modum  medendi  magis 
systematicum,  ideoque  magis  efficacem,  manu 
ducit. 

Sic  similitudinem  aliquam,  in  signis  suis,  ad 
Dysenteriam  habet  Diarrhoea.  Sed  utriusque 
. curatio  diversa  est.  In  hac  venaesectio  inutilis  et 
noxia  esset ; sed  illi  mederetur.  Dignoscitur 
diarrhoea,  febris,  torminum,  tenesmi,  et  dolorum 
abdominis  violentum,  absentia ; et  si  in  ea  haec 
apparent,  moderata  sunt,  et  praeterea  faeces  na- 
turales sine  muco  vel  scybalis  dejicit  aeger.  Licet 
eodem  tempore  plures  afficit,  nunquam  conta- 
,giosa.esse  dicitur.  Plerumque  post  ingesta,  qui- 
bus aeger  insuetus  est,  sequitur,  sicut  fructus  im- 
maturos, vel  alia,  quae  idiosyncrasin  ejus  pertur- 
bant. Non  periculosa  est ; nonnunquam  symp- 
tomatica, et  febrium  terminatio  fit.  Plerumque 

sine  medicamentis  cessat.  Aliter  in  Dysenteria 
accidit. 

Discernitur  Dysenteria  ab  Enteritide  Erythe- 
matica  ; absentia,  in  posteriore,  tenesmi  et  conta- 
gionis, et  frequentia  dejectionum  uberrimarum 
plane  stercorearum.  Nihilominus  dolor  crucians, 
et  tormina,  simillima  sunt  in  ambobus. 

Cholera  morbus  ab  ea  differt,  quia  in  cholera 
vix  aliquid,  nisi  bilis,  in  evacuationibus  ventriculi 
et  intestinorum,  apparet. 

In  Colica  fit  levis  dolor,  parte  dolenti  impressa. 
Adest  obstipatio  pertinax,  et  porro  maxime  subito 
aggreditur. 

DE  PROGNOSI. 

Quum  nihil  aliud,  magis  quam  prognosis  recte 
dicta,  sive  fausta  sive  infausta,  medici  solertiam 
aut  ignaviam  indicet ; nec  aliud,  magis  benignas 
opiniones  inter  populos,  de  eo  excitet ; de  omni 
morbo  prognosis,  summo  judicio,  et  prudentia 
maxima,  pronuncianda  est ; et  saepe  cura,  circum- 
spectione, et  dubio,  responsis  similis  (ut  utrique 
exitui  respondeat),  e tripode  antiquorum  datis. 

Prognosis  de  morbi  eventu  his  niti  videtur ; 
nempe,  progressu,  symptomatibus  urgentibus,  cum 
aliis  morbis  conjunctione,  sicut  febre  intermit- 
tente vel  remittente  (quod  non  raro  in  castris  i mi- 
litaribus accidit),  segri  habitu,  viribus  et  viyendi 
more,  remediorum  effectu,  munditie,  libera  aeris 
puri  per  conclave  transmissione,  et  regionis  tem- 
perie. 

Nunc  dicere  tantum  restat,  quae  signa  fausta, 
et  quas  infausta  sint. 

In  plagis  calidis,  situ  humilibus  et  paludosis, 
hic  morbus  periculosus  est,  et  praecipue  Febre  in- 
termittente, remittente  aut  Typho  comitatus, 
vel  in  castris  accidens. 

Ex  signis,  quae  infelicem  finem  denotant,  sunt 
tenesmus  magnus,  dolores  aspere  torminosi,  sellae 
frequentissimae,  materia  dejecta  in  quantitate 
parva,  et  ex  muco,  sanguine,  vel  pure  permisto 
constans ; virium  prostratio,  evacuationum  odor 
foetidissimus,  abdominis  tensio,  pyrexia  vehe- 
mens ; cum  Hepatitide,  Scorbuto,  vel  Phthisi 
Pulmonali  complicatio ; aetas  provecta,  et  signa 
typhoidea. 

Haec  ubi  adsunt,  parum  dubii  est,  quin  mors 
aegri  aerumnas  cito  terminabit. 

: Contra  vero,  si  pyrexia  lenis  sit,  sine  putredi- 
nis indiciis,  aeger  juvenis,  et  non  morbis  praegres- 
sis quassatus;  tenesmus  et  dolores  torminosi  le- 
nes ; abdomine  et  hypochondriis  pressis  dolor  le- 
vis ; pus  nullum  post  sedem  ; medicamenta  faeces 
naturales  dejiciunt ; et  praecipue  si  cutis  leni  su- 
dore humida ; sit  prognosis  fausta. 


DE  MEDENDI  RATIONE. 

Pro  nullo  morbo  invenerunt  medici  remedium 
haud  dubie  specificum ; nec  praxis  viam  aliquam 
mechanice  systematicam  perscribere  potuerunt. 
Nam  ejusdem  morbi  signa,  in  variis  casibus,  mu- 
tantur ; et  eventus  comitantes  plerumque  discre- 
pant. 

Ad  haec  omnia  est  illis  necessitas  sese  accom- 
modare ; et  unum  aut  aliud  ex  his  remediis,  quae 
a notis  naturae  et  morbi  principiis  deducta  fuere, 
usurpare. 

Exempli  gratia ; Dysenteriam  nonnunquam 
curavit  venaesectio ; sed  fortasse  noxia  erit,  si  cele- 
brata in  aegro,  eodem  tempore  Typho  laboranti. 

Ex  his  constat,  rationem  medendi  usurpandam, 
omnino  ex  signis  praesentibus  pendere. 

Ab  medicorum  opinione  inflammationis  in  hoc 
morbo  existentis , venaesectio  frequenter  exerce- 
tur inter  hodiernos,  et  plerumque  eventu  felici. 
Alii  tamen  ejus  usum  non  comprobant ; dum  alii, 
contra,  utilitatem  ejus  immodice  laudant. 

At  quoniam  existit  inflammatio,  ex  ratiocina- 
tione sola  inducimur,  sicut  in  morbis  aliis  in- 
flammatoriis, depletione  fidere  multum. 

In  Enteritide  aut  Peritonitide,  ubi,  ut  Dysen- 
teria dolor,  abdomine  presso,  augetur,  et  adsunt 
signa  inflammationis,  usurpatur  venaesectio ; certe 
morbus.  Classis  ejusdem  in  Nosologia,  et  iis  tam 
affinis  quoad  signa  attinet,  idem  remedium  pos- 
tulat. 

Qui  sanguinis  detractionem  prohibent,  morbum 
typi  typhoidei  esse  contendunt.  Sed  hoc  am- 
biguum est.  Nobis  equidem  videtur,  febrem 
typhoideam  nunquam  cum  Dysenteria  idiopa- 
thica grassari  ab  initio ; sed  propter  symptoma- 
tum violentiam,  virium  prostrationem,  et  func- 
tionum naturalium  laesionem,  supervenire  signa 
putredinis. 

Oirmis  theoriae  documentum  experientia  est  i 
et  ex  hac  sanguinis  missionem  in  hoc  morho  feli- 
citer usurpari  constat. 

Eques  illustris  Joannes  Pringle  hoc  reme- 
dio ad  Dysenteriam  debellandam  usus  est.  Idem 
auctor  tamen,  abusum  ejus  non  comprobavit ; et 
haec  verba  habet : In  weakly  habits,  and  in  con- 

tagion,  with  few  feverish  symptoms,  I wholly 
omit  that  evacuation.” 

Venam  secavi  ipse,  in  hoc  morbo,  cum  benefi- 
cio maximo,  quamvis  in  diem  quartam  ab  initio,  et 
aeger  maxime  debilis  visus  est.  Teneritas  et  do- 
lor, ex  abdomine  presso,  me  ad  phlebotomo  uten- 
dum induxerant.  Vix  unciae  duae  et  semisse  de- 
tractae fuere,  priusquam  supervenit  syncope,  ex 
quo  cito  revaluit  aeger,  cum  signis  omnibus  miti- 
gatis, et  post  tempus  breve,  alvo  imprimis  soluta, 
restitutus  est.  Licet  multum  boni  ab  venaesec- 
tione  mature  exercita  oritur,  nihilominus,  usus 
ejus  cautelam  et  judicium  postulat,  morbo  advec- 
to; nam  status  infirmus  cito  accedit,  in  quo  haec 
depletio,  hominem  afflictum,  in  mortis  tetricae 
complexum,  properaret. 

Quum  occurrit  plerumque  faecum  naturalium 
retentio,  alvum  solvendi  necessitas  obvia  et  ur- 

gens  est.  Hanc  curationis  partem  nunquam  omitti 
oportet ; nam  in  plerisque  morbis,  alvum  solutam 
tenere,  summi  momenti  est. 

Hoc  optime  fieri  potest  laxantium  ope ; scilicet, 
salium  mediorum,  ut  Phosphatis  Sodae,  Sulphatis 
Magnesiae  vel  Sodae,  in  infuso  Sennae  solutorum, 
vel  eorundum  Manna  optima  compositorum ; et 
nullum  Oleo  Ricini  melius  est. 

Laxantia  prae  purgantibus  drasticis  et  resino- 
sis commendavi,  quippe,  remedia  sunt  quae  alvum 
dejiciunt,  sine  irritatione.  Sed  si  nihil  boni  haec 
efficiant,  dein  drastica  et  resinosa  usurpare  nos 
oportet. 

Emetica  in  usu  crebro  fuere,  et  praecipue  effi- 
cacia sunt,  morbo  cum  febre  intermittente  con- 
juncto. Effectum  optimum  habent,  ubi  deorsum 
agunt,  vel  sudorem  eliciunt.  At  si  perstans  vo- 
mitio Choleram  morbum  minitatur,  emeticorum 
et  purgantium  exhibitio  prohibenda  est.  In  hoc 
casu  optimum  est,  lente  ventriculum  vacuare, 
Anthemidum  florum  infuso ; dein  opium  porri- 
gere ad  eum  sedandum,  et  eodem  tempore,  fo- 
menta calida  (praecipue  capsula  papaveris  in  aqua 
calida  infusa),  regioni  ejus  applicare.  Si  opium 

vomitu  rejiciatur,  quantitate  duplici,  per  anum 
injici  oportet. 

Si  non  prosint  fomenta,  et  perstet  vomitus, 
dein  necesse  erit,  epigastrio  superimponere  Em- 
plastrum epispasticum ; optimum  est  Emplastrum 
Cantharidis  compositum,  Ph.  Edin. 

Quoniam  opinio  nonnullis  sit,  ex  sudoris  sup- 
pressione morbum  ortum  esse ; eum  elicere,  a 
priori,  utile  videatur,  et  ab  experientia  comproba- 
tur. 

Ad  hoc,  detur  Pulvis  Ipecacuanae  compositus : 
vel  confectioni  aromaticae,  vel  massae  Pilularum 
Hydrargyri,  conjunctus.  Balneum  calidum  dia- 
phoresin  promovet,  et  sanguinem  ex  partibus  in- 
ternis elicit,  dolorem  minuit. 

Submurias  Hydrargyri  bene  agit,  praesertim 
in  specie  tropica  hujus  morbi,  ex  actione  ejus  in 
organa  bilifera.  Utilis  fuit  etiam  in  plagis  nos- 
tris, ubi  fel  depravatum  fuit,  conjunctus  aut  cum 
confectione  aromatica,  aut  Pulvere  Antimoniali, 
aut  Ipecacuanha,  aut  Opio. 

Spasmum  solvere,  et  signa  putredinis  debellare, 
Moschus,  Hyoscyamus,  Camphora,  &c.  dari  so- 
lent. 

Frictio  mercurialis  usque  ad  ptyalismum  ad- 
hibita fuit ; sed  non  feliciter,  ad  hunc  gradum, 
ut  multi  auctores  sunt. 

In  speciei  tropicae  accessu  secondario,  in  qua 
accedit  relaxatio  intestinalis.  Acidum  Nitricum 
utile  dictum,  et  nonnunquam  cum  Tinctura  Opii 
compositum  est. 

Morbi  finem  versus,  Tonica  et  Astringentia, 
veluti  Kheum  palmatum,  Cinchona,  Ferrum, 
Catechu,  Kino,  Lignum  Campechianum,  &c., 
utilia  sunt. 

Per  totum  morbi  decursum,  summa  munditie, 
aere  purissimo,  fumigationibus  et  sordium  amo- 
tione crebra,  opus  est. 

Convalescenti  diaeta  et  nutriens  et  concoctu  fa- 
cilis sit ; sicut,  juscula,  gelatina  animalis.  Sago, 
Ptisana,  &c. 

Transitiones  subitas  aeris  calidi  et  frigidi  vi- 
tet; et  panno  laneo  vestiatur.  Moderate  exer- 
ceatur ; et  alvum  regularem  conservet. . 


FINIS. 

